Abermaw - Wicipedia

# Abermaw

### Oddi wrth Wicipedia, y gwyddoniadur rhydd.

Abermaw Gwynedd

Abermaw dros Afon Mawddwy

Mae Abermaw (neu Y Bermo) yn dref arfordirol yng Ngwynedd, ym Mharc Cenedlaethol Eryri. Mae pont reilffordd fawr yn croesi'r afon yn ymyl y dref.

Tyfodd y dref o gwmpas y diwylliant adeiladu llongau ond erbyn heddiw tref glan môr ydyw yn bennaf. Mae adeiladau hanesyddol y dref yn cynnwys Tŷ Gwyn, sy'n dyddio o'r Oesoedd Canol ac yn gysylltiedig â Harri Tudur, a'r carchardy Tŷ Crwn, sy'n dyddio o'r 18fed ganrif. Roedd y bardd William Wordsworth yn ymwelydd cyson i Abermaw ac yn edmygu'r golygfeydd gwych o gwmpas. Ceir hefyd Ganolfan Bad Achub i Ymwelwyr. Erys yr harbwr bach yn brysur, yn arbennig yn yr haf; mae Ras llong hwylio y Tri Chopa yn galw yno bob blwyddyn. Bu'r mynyddwr a morwr enwog Bill Tilman yn byw yn y dref am flynyddoedd.

## [golygu] Y bont reilffordd

Ar un adeg roedd pont reilffordd Abermaw, sy'n cludo Rheilffordd Arfordir Cymru dros Afon Mawddach, yn derminws i linell y GWR, a hefyd i linell Rhiwabon-Abermaw, a oedd yn rhedeg trwy'r Bala a Dolgellau. Ym mhen deheuol y bont mae Llwybr Dyffryn Mawddach yn dechrau.

## [golygu] Cludiant

### [golygu] Ffordd

Mae'r briffordd A496 yn rhedeg trwy Abermaw.

### [golygu] Rheilffordd

Mae gorsaf Abermaw ar Reilffordd Arfordir Cymru sy'n cysylltu'r dref ag Aberystwyth i'r de (trwy Tywyn ac Aberdyfi lle gellir newid i ddal trên i gyfeiriad Amwythig), ac â Pwllheli i'r gogledd (trwy Dyffryn Ardudwy, Harlech a Porthmadog).

### [golygu] Bysiau

Mae gwasanaeth bws 2 Arriva (Dolgellau - Caernarfon / Bangor) yn rhedeg trwy Abermaw a cheir hefyd y gwasanaeth X94 rhwng y dref a Dolgellau.

### [golygu] Fferi

Yn yr haf mae gwasanaeth llong fferi bach yn cysylltu Abermaw â Pwynt Penrhyn; oddi yno gellir dal un o drênau bach Rheilffordd Fairbourne i gyfeiriad Tywyn.

## [golygu] Atyniadau yn y cylch

- Llwybr Panorama - golygfeydd gwych dros yr aber
- Carn Gorllwyn - y bryn i'r dwyrain o'r dref; mae rhan ohono'n eiddo i'r Ymddiriedolaeth Genedlaethol
- Llanaber - eglwys hynafol ar lan y môr.
- Carneddau Hengwm - grŵp o garneddau a chylch cerrig cynhanesyddol ar y rhosdir uwchben Llanaber.

Mae'r erthygl hon yn eginyn. Gallwch helpu iddi dyfu.

Wedi dod o "http://cy.wikipedia.org../../../a/b/e/Abermaw.html"

Categorïau tudalen: Egin

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English
- Galego
- Norsk (bokmål)